Oh issand.
Mis toimub, Levy?
Mõtlen lihtsalt California maastikupõlengutele.
Jah, kes ei mõtleks?
Me kajastasime neid paari aasta eest.
Ja oli üks naine... Issand, ma mäletan teda nii selgelt.
Tal oli väike seljakott, laste seljakoti moodi.
Ning ilmselgelt oli ta just ilma jäänud oma kodust, autost ja kõigest muust.
Ja ta uitas lihtsalt edasi-tagasi, meie kaamerate taga.
Ja oli selge, et ta ei teadnud, mida teha, ega osanud kusagile minna.
Alex, me ei pane kellegi maja põlema.
Tõesti? Tegelikult paneme ikka küll.
Me hävitame firma, mis on olnud olemas 80 aastat.
Ja mina seisan, tikk käes. Saad aru?
Jah, sinu asemel võiksin vist sama tunda.
Jah, aga sa pole minu asemel.
See ettevõte andis mulle karjääri.
Oota nüüd. Ei. Ei, see ettevõte andis sulle töökoha.
Ja sina... sina ise tegid sellest midagi suuremat.
Olgu, see käib lihtsalt...
See käib lihtsalt kole kiiresti. - Jah, ma tean.
Ja tahaksin hoo maha võtta, aga me ei saa.
Ja ma tean, et salatsemine ei ole just meeldiv.
Tunnen lihtsalt, et ma olen läbi kukkunud, sest muidu...
Kõike seda ei juhtuks. - Hästi. Muidugi. Jah,
sa võid asja niimoodi võtta ja endale seda kinnitada.
Või siis võtta seda kui võimalust
luua midagi, mis peab vastu ka tulevikus.
Kas sa tahad juhtida oma stuudiot?
Siis tee seda.
Võta kaasa Mia, Bradley, Chris. Võta nad kõik.
Sul on võimalus luua midagi uut, midagi paremat.
Aga sa pead seda tõesti tahtma.
Kas sa tahad?
Te olete algusest peale Hyperionis töötanud.
Olnud osa selle eduloost.
Aga mõtlen ka, et Paul Marksi suguse visionääri juurest lahkumine
oli kindlasti väga raske otsus.
Jah, noh, oli aeg edasi liikuda.
Teate, enam kui kolmandik Hyperion 2 peal töötanud insenere
on pärast märtsi lahkunud.
Seda on väga palju.
Mõtlen lihtsalt, kas võis olla mingeid muresid, probleeme ohutuse
või juhtkonnaga. Mis põhjustas sellise massilise lahkumise?
Vabandust, ma pean minema.
Tean, et teil on konfidentsiaalsusleping, ma ei lase teid kohtusse anda.
Ma ei maini teie nime...
Persse.
See oli viimane nimi.
Ühestki leitud nimest ei tulnud midagi?
Seal võib toimuda igasugu õudusi,
keegi ei kuule neist, Paul on kõik ära hirmutanud.
On Kate'ist uudiseid?
Ta ei taha, et me ta leiaks. Vajame kedagi, kes ametlikult sõna võtaks.
Aga Pauli madalama taseme töötajad,
kellel pole karmi konfidentsiaalsuslepingut?
Jah. Arvad, et nad räägiksid? - 100%. Täiesti kindlalt.
Inimesena, kelle vallandas hiljuti...
Kuidas öelda? Keerulise iseloomuga ülemus. Räägin omast kogemusest.
Kuradi valusast kogemusest. - Stella, küll me selle ära teeme.
Reedeks?
Sest kui UBA Paulile kuulub,
tunneme me ennast uute teadmiste valguses tema alluvuses veel sitemini.
See on fantastiline.
Saada neile viis kilo Black Ivory kohvi.
Black Ivory?
Seda valmistati eelmisel aastal 230 kilo.
Kokku. Maailmas. - Jah, ma tean.
On sul hetk aega? - Earl. Jah, tule sisse.
Olgu. Siis otsi seda ühismeediast, leia tumeveebist sõpru
või mine loomaaeda vabatahtlikuks ja tooda seda ise.
Lihtsalt hangi mulle need oad, Kyle.
Tegelen sellega.
Oled sa UBA tänast kauplemistegevust näinud?
Veel mitte.
Keda peale suurte tehnoloogiafirmade veel veristatakse?
See on...
Tõus on ju järsem kui El Cap. Keegi peaks ka selle otsa ronima.
See algas kohe pärast börsi avamist ja mahud ei ole vähenenud.
Kahtlustasin arbitraaži ja suhtlesin tavapäraste kahtlusalustega.
Nemad selle taga pole ega tea, kes on.
No kuule, Earl.
Maaklerid on hullemad kui armunud varateismelised.
Nad ei suuda saladust pidada.
Ostjad varjavad ennast.
Tõde võib selguda alles börsitehingute komisjonis.
Oli sul eelmisel aastal mu üllatuspeol lõbus?
Ma polnud vist kutsutud.
Jah, sest pidu polnud. Ma vihkan üllatusi.
Eriti neli päeva enne 40-miljardilise tehingu sõlmimist.
Uuri välja, kes need ostjad on.
Sel nädalal ei tohi ükski sitapea kapist välja karata ja asja persse keerata.
Just nii!
Kahjuks on number välja lülitatud või pole enam kasutuses. Palun...
Hei. - Hei.
On sul hetk? Ma jooksen juristide ja raamatupidajate vahet.
Muidugi. Mis mureks?
See on sul esimene, eks?
Ülevõtmine?
Noh, UBA ostis ära mu idufirma, aga mitte 40 miljardi eest.
Jah, no kui üks firma teise üle võtab, on rahulolematus paratamatu.
Keegi ei taha tööd kaotada.
Arvad, et Cory hakkab märatsema.
Ehk võiksime tema 150-miljonilisele valurahale lisada ka tasuta psühholoogi.
Ära katsu seda.
Jah, sellest rääkides...
Olen Cory kohta infot otsinud.
Tahtsin küsida, kas sul on midagi lisada.
Oled näinud teda üle piiri minemas?
Räägid tööstusspionaažist omakasu eesmärgil? Ei.
Mitte iial. Ta on liiga ettevaatlik.
Jah. Aga mis ta eraelus toimub?
Minu teada ei ole ta praegu suhtes.
Kuulsin, et ta mängib koos teiste juhtidega pokkerit,
aga põhimõtteliselt elab ta kontoris.
Kuule, Stella, see mees pole ju munk.
Ausalt öeldes põhimõtteliselt on.
Kuulsin, et alguses tiirutas ta ümber Bradley,
aga, noh, see asi ei jõudnud ilmselgelt kusagile.
Olgu siis nii.
Mul on tast veidi kahjugi. Ta ei aimagi, mis tuleb.
Jah.
SINU PÄEV, AMEERIKA
Tule sisse.
Hei. - Aitäh, et aega leidsid.
Palun ära ütle, et sa lähed UBA-sse tagasi.
Ei, Elena. Ma ei lahku NBN-st.
Tore. Kui sa nelja silma all rääkida tahtsid,
valmistusin lahinguks selle kuradi Paul Marksiga. Püha issand.
Asi pole selles. - Olgu.
Olgu.
Hiljuti avastasin ma midagi.
Midagi suurt. Ma ei tea, kas see vastab tõele, aga kui ma asja uurin...
Nii?
Võid sisse mässida mõne sulle lähedase isiku. Selge.
Aga kui ma asja ei uuri ja kuuldakse, et ma sellega kursis olin...
Jah. - ...hävib minu karjäär.
Tead, enne juhiks saamist kajastasin ma Clintoni umbusaldamist.
Ja minu ülikooliaegne toakaaslane oli üks Ken Starri meeskonna prokuröre.
Ja ta ütles mulle midagi, ühel õhtul baaris, suvalise kommentaari.
Ja...
Ja sina...
Ma kontrollisin selle õigsust ja avaldasin uudise.
Pärast süüdistas ta mind tema reetmises, mida ma ju ka tegin.
Sest seda me ajakirjanikena teemegi.
Me purustame ühe moraalikoodeksi, et säilitada teist.
Ma lihtsalt...
Ma ei tea, kas ma suudan.
Kui sa tahad anda loo kellelegi, kes ei ole sellega isiklikult seotud...
Ei, ei. Aitäh sulle.
Ma tegelen sellega. - Olgu.
Uurime kõigepealt, kas see on üldse tõsi. Eks ole?
Ja vaatame siis edasi.
Olgu.
Jah, küll sa hakkama saad. - Aitäh.
Persse.
No nii.
Earl, räägi. - Nimesid veel pole.
Pagana siseringitehingute piirangud! Nendeta investeeriksin isegi.
Reedel teenivad need salapärased ostjad korraliku varanduse.
Ostja. Mu Goldmani kontakti sõnul on asja taga üksainus äriühing.
Üksik mängija, mis?
No keegi on siis õige ahne.
Katsun nime välja uurida.
Jah, tee seda.
Kyle, kas Paul on veel hoones? - Kohtub raamatupidajate ja juristidega.
Kas üritan ühendust võtta?
Ei, ma lähen ise.
Ootan uudiseid. - Tore.
Aitäh sulle.
Kas sa näe.
Cory.
Paul. Kuule, kas sa artiklit nägid?
See saadeti just. - Ei näinud.
Mis mulje me jätame?
Tööstuse titaanide mulje, kes me ju ka oleme.
Sellest päevast rääkides...
Ma palun oma sõnade pärast vabandust. Raske päev oli.
Erainvestoritele meeldib mängida, et neil ei ole raha.
Nad arvavad, et teevad sulle teene. Kuule, kui me juba räägime...
Täna on ostetud ohtralt UBA aktsiaid.
Ja kuuldavasti on asja taga üksainus äriühing.
Kas mõni su sõber üritab olukorda ära kasutada?
Ei, mina küll ei tea. - Selge.
Aga polegi oluline, ega? Nüüd on see juba puhas formaalsus.
Hääled on ju koos. - Täpselt.
Stardini jäänud neli päeva.
Kop-kop.
Kell on 10.30. Kas sa jälitad mind?
Meil pole aastapäev, ega? Kurat. - Ei. Järgmisel nädalal. Ära muretse.
Kallis.
Minu mees astub spontaanselt läbi, lilledega.
Millega Naima hakkama sai?
Uut hamstrit ma ei osta. - Kõik on korras.
Ära luiska. - Midagi ei ole juhtunud.
Hästi.
Mulle helistas su lemmikspordikanal.
Nad tahavad kokku saada ja on sinust sisse võetud.
Ausalt öeldes olen ma pisut armukade.
On nad mu postitusi näinud? - Muidugi.
Nad armastavad su sõnakust ja kirge.
Või tahavad palgata minusuguse inimese,
teeselda, et soovivad end muuta, midagi tegemata.
Kui sa tahad tavauudiseid kajastada, võime seda nõuda.
Jälle spordiuudised?
Mainisin, et sa tahad Brittney Grinerist erisaadet teha.
Nad on nõus. Mida arvad?
Kas tahad natuke vett sogada?
Sa ei vaja Paul Marksi.
Kas ma segan?
Maggie. - Pole ammu näinud.
Mis sind siia toob?
Rääkisin Leonardiga just ostutehingust. Kirjutan Timesi jaoks artiklit.
Ah nii. Selge. Olgu. Noh, kahjuks ei ole mul midagi lisada.
Ausõna, ma ei lindista. Kas võin sisse tulla?
Ohhoo.
Sa oled tubli olnud.
Kõigepealt menuraamat, siis saade, mida armastab terve Ameerika.
Sa oled oma sõiduvees.
Noh, viimased aastad on üsna tegusad olnud.
See on küll tagasihoidlikult öeldud. Kas võib?
Muidugi. - Ma ei jää kauaks.
Olgu. - Tahtsin lihtsalt tere öelda.
Hästi.
Tean, et me ei läinud just sõpradena lahku,
aga häbistamisega ma enam ei tegele.
Tahtsin lihtsalt öelda, et sinu tegevust,
muutusi, mida sa teinud ja ise läbinud oled,
on olnud põnev jälgida.
Vabandust. Seda ma küll oodata ei osanud.
Ma mõistan. Ausõna. Ja tunnistan, et aasta eest
oleksin ma ilmselt siin seisnud ja uurinud sinu suhete kohta
astronautikamiljardäriga, kes UBA kohe ära ostab.
Aga mind huvitab rohkem tehing ise.
See, mida see televisiooni tuleviku jaoks tähendab.
Noh, ma olen rahuettepaneku eest väga tänulik, ausõna.
Kas ma võin midagi küsida? Mitteametlikult mõistagi.
Olgu. - Mis on sinu plaan?
Kas sa jääd pärast tehingu jõustumist siia tööle, Cory alluvusse?
Jah, no ma ei ole vist veel otsustanud.
Muidugi. Ja ilmselt on kõik rõõmsad, et neile töökohad alles jäävad.
Jah. Sellest rääkides... Kas ma võin ka sulle ühe mitteametliku küsimuse esitada?
Muidugi.
Meie ala on läbimas suuri muutusi.
Kui tehing läbi läheb...
Kui suure tõenäosusega UBA sinu arvates pikemas perspektiivis ellu jääda suudab?
Kui suure tõenäosusega ükski suurtest meediakontsernidest ellu jääb?
Ma ei tea, palju sa kuulnud oled, aga NBN peab koondama hakkama.
Kümnendik töötajatest ei ole väike asi.
Nii et vastuseks su küsimusele:
see, et Paul Marks UBA ära ostab, võib teid ehk kolm või viis aastat lahti hoida.
Aga mina pakun, et suur kolmik, UBA, NBN ja CBA,
murrab üksteist maha ja sureb välja.
Sellest hoolimata usun, et sa jõuad siin veel suuri asju teha.
Ütlen seda siiralt.
Loodame, et me mõlemad leiame suurte tormide keerises kindla jalgealuse.
Muide, kuidas Bradleyl läheb?
Väga hästi läheb. Ta võitleb õige asja eest.
Pean ütlema, et terve oma karjääri jooksul
pole ma näinud ühtegi ankrut toetamas oma kolleegi nii, nagu tema sind toetas.
See oli tõesti väga eriline.
Hei. Mida sa teada said?
Sul oli õigus, pankurid pisendasid vara väärtust.
FINANTSANALÜÜS
Fred ütles, et sporditoimetus on väärt pigem 20 mld, stuudio ja digiteek 30.
Su elu kõige lihtsam 10 miljardit.
See aitab Hyperioni taas ree peale.
Sellest rääkides... Mulle helistati Texasest.
Bradley Jackson nuhib ringi. Sa ei arva ometi, et Alex...
Ei, aga hoia Bradleyl silma peal, eks ole?
On Cory kohta midagi selgunud? - Ma uurin veel.
No tere. - Tere.
Sa oled hilja tööl. - Jah.
Mulle meeldib siin ringi uidata, kui kedagi pole vahtimas ega sosistamas.
Oh issand. Inimesed on nõmedad.
Ma tean. On jah. Kas saaksime rääkida?
Muidugi.
Sinu kabinetis? Olgu. - Jah.
Mis toimub? - Olgu.
Kas see võiks meie vahele jääda?
Alati. Jah.
Ma olen mõelnud palju sellele, mis pärast müügitehingut juhtub.
Mis mõttes? Mis siis juhtub?
Noh, ma...
Ma tahan vist oma firma asutada. Midagi täiesti uut.
Ma... Sa lahkud siis UBA-st?
Lahkuksin jah.
Kas see on kuidagi seotud sinu ja Pauliga,
teie suhtega? - Ei. Ei.
Olgu. Sest me rääkisime ju, et peaksime UBA-d muutma.
See oli...
See oli meie eesmärk.
Oli jah. Ja on jätkuvalt.
Ja sellepärast ma siin olengi.
Mõtlen lihtsalt, et UBA-s
töötame me alati kellegi teise alluvuses.
Me oleme oma karjääri tipus,
aga Cory võib oma suva järgi mu saadet lõigata?
Ja sina ei tohi õhtustes uudistes abordist rääkida?
Tõsiselt? Mida perset?
Rääkimata sellest jamast, mis häkkimise valguses välja tuli.
Ja sellepärast ma siin olengi. Ma...
Bradley, arvan, et sa peaksid minuga kaasa tulema. Teeme selle ära.
Ja alustame nullist.
Sina ja mina. Viime alustatu lõpule.
Ohoh.
Seda ma sinu suust küll ei oodanud.
No see kõlab ju võrratult.
Aga mul on UBA-s veel palju tööd, ma olen ohtralt lubadusi andnud.
No... - Ja kui aus olla,
ostab UBA minu arvates vale mees.
Vale mees? Millest sa räägid?
Tead, Alex, Hyperionis toimub midagi.
Inimesed on vihased ja asi on Paulis.
Olgu.
Neile ei meeldi, kuidas ta äri ajab.
Äkki oleksid pisut konkreetsem? - Kui hästi sa seda meest tunned?
Mul on tunne, et te hakkasite käima ja ühtäkki arenes see...
Oled kindel, et sa tead, kes ta on?
Mida see tähendab?
Kui hästi sa teda tunned? - Ma tunnen teda...
Aga sina? Tead sa üldse, millest sa räägid?
See mees on... Me räägime 40-miljardilisest tehingust.
Tead üldse, palju siin kaalul on?
Muidugi ilmuvad välja igasugu veidrikud
ja üritavad teda hävitada, teda mustata.
Arvan, et asi on tõsisem. - Nalja teed? Ära ole nii naiivne.
Ja on sul üldse midagi konkreetset?
Kas sul on oma sõnade kinnituseks tõendeid?
Alex, ma arvan...
Ei?
Arvan, et sul on raske objektiivne olla.
Püha issand. Ohoh. Inimesed on tõesti nõmedad.
Sinust ma seda oodata ei osanud.
Ausõna.
Alex, ole nüüd.
Ma räägin seda, sest hoolin sinust. Ma muretsen su pärast.
Olgu. No mul on väga hea meel, et sa seda ütlesid,
muidu ei oleks ma midagi teadnud.
Kurat võtaks.
Püha issand.
Halloo?
Tere. Laura siinpool.
Tere, Laura. Kas Bradleyga on kõik hästi?
Jah, on küll. Kas ma helistan halval ajal?
Ei-ei. Ma...
Mul algab tugirühma koosolek, aga pisut on veel aega. Mis mureks?
Mõtlesin, et me võiksime kõik koos iseseisvuspäeva tähistada.
Sina, mina, Bradley, Cheryl.
Jah, see oleks tore.
Sa ei kujuta ette, kui suur Taylor juba on. Ta hakkas juba käima.
Jah. Ma pean Washingtonis paraadi ülekannet kommenteerima.
Äkki tulete sinna?
Väga hea. See kõlab lõbusalt.
Oled sa seal käinud?
Washingtonis?
Mitte pärast keskkooli.
Jah, ma olen seda plaaninud. Aga pole veel jõudnud.
Sulle meeldib seal kindlasti. Ilutulestik on võrratu.
Vahva. Kõlab imeliselt.
Olgu, näeme siis seal.
Tere, tibu.
Tere, armas poisu. Tere, pisike.
Tere. Ideaalne ajastus, toit saabus just.
Mis juhtus? - Ma olen valmis.
Oled valmis? - Oo jaa.
Oled kindel? - Olen.
Tore.
Ta on graafikust maas ja tal on raha otsas.
Chip rääkis ühe töödejuhatajaga.
Meeskond on ööd läbi Hyperioni ehitanud, palka saamata.
Kuulge, sõbrad, rakettide ehitamine on kuradi raske.
Muidugi on ta graafikust maas. No kuulge.
Mu sõber töötas Pauli juures tosinkond aastat. Lennundusinsenerina.
Paul vallandas ta, kuna mu sõber muretses ohutuse pärast.
Ta tuli minu juurde, et Paul paljastada, kuid miski või keegi vaigistas ta.
Ja sama räägivad kõik Hyperioni insenerid.
Paul varjab midagi, Cory.
Midagi nii halba, et keegi ei julge rääkida. Kõik kardavad.
Paul on leiutanud ettevõtte siseseks kasutamiseks igasugu tehnoloogiat.
Ilmselgelt tahab ta seda kaitsta.
Oletan, et sa ei ole küberrünnaku analüüsi lugenud.
Ma ootasin sisukokkuvõtet.
Victor ütleb, et stardi ülekanne katkes Hyperioni tõttu,
mitte meie.
Miski läks valesti, kuid selle tunnistamise asemel
süüdistas Paul meie küberrünnakut. - Me olime raketis.
Ja midagi ei juhtunud. - Oled kindel?
Või üritas Stella sõber meid hoiatada?
See kõik insenerid ehk ära hirmutaski.
Et midagi oleks võinud juhtuda.
Me peame hääletust edasi lükkama. Vajame aega.
Seda saab teha vaid juhatus ja neile oletustest ei piisaks.
LAURA: PEAN SIND NÄGEMA.
PALUN TULE KOHE.
Olgu. Ma uurin asja edasi.
Vähemat ma ei ootakski.
Ma oleksin pidanud kohe alguses Pauli vastu sõna võtma.
Ma ei usaldanud ennast. See oli minu süü. - Stella, ole nüüd. Küll sa hakkama saad.
Ja pärast tehingu jõustumist läheb asi veel paremaks.
Saad rohkem ressursse, kui ära kasutada jaksad.
Sa jätad inimestele mulje, et kõik on võimalik.
Sa oled väga osav. Seepärast ma siia ilmselt tööle tulingi.
Paul teeb sama. Mängib, et kõik on võimalik.
Aga see ei ole ehtne, Cory. See on puhas silmamoondus.
Arvasin, et sa oled teistsugune, aga mine tea.
Tean, et me peame leidma viisi, kuidas UBA-d töös hoida,
aga Paul on sind nakatanud. Nagu tal kombeks on.
Ta on nagu viirus ja mina olen katku juba üle elanud.
Nii et jah,
mina saan hakkama.
Sest pärast tehingu kinnitamist mind siin enam ei ole.
Tahtsin sulle teada anda.
Cory läks üle piiri. Tõsiselt. See hakkab juba McCarthy aega meenutama.
Selgus, et Archer Gray öine administraator ei kustuta midagi.
See on aardelaegas. - Hea töö. Ja Bradley?
Ta paneb kellegi rääkima. Ja kui see keegi on Kate...
Kindlustame, et ei ole.
Kate võttis lahkudes ilmselt midagi kaasa.
Dokumente, logifaile... Nad võivad meieni jõuda.
Uuri, mis toimub, ja tee asjale lõpp.
Hei.
Ma tõin sulle küpsiseid. Ehk teevad need su tuju paremaks.
On kõik hästi? On sul arsti vaja? Nakatumist ma ei karda.
Ma kallistan sind. Mida? Mis on? - Ei.
Hoia eemale.
Mis juhtus?
Oleksid pidanud teda keppima.
Mis asja? - Coryt. Oleksid pidanud teda keppima.
Seda võiksin ma mõista.
Ma ei saa aru. Sa...
Sa hirmutad mind, Laura. - Mina? Kuigi terrorist on Hal?
Ma ei tahtnud seda uskuda. Üritasin kõigest väest mitte uskuda.
Elupäästja Bradley. Sa klaarisid Hali jamad, nagu alati.
Vaata ma... Ma tahtsin sulle rääkida, nii palju kordi.
See on siis tõsi. Ja ongi.
Luba mul... - Ei! Jäta!
Ma plahvatan. Hoia eemale, raisk. - Olgu. Hästi. Olgu.
See kuradi rinnamärk.
Mis asi? - See kuradi Geraldine Ferraro.
Arvasin, et te Coryga... - Ei, Laura. Ei. Mitte kunagi.
Cory valetas FBI-le. Et sind kaitsta.
See on armastus.
Mina unistan meie ühisest elust Montanas,
samal ajal jagad sa aga Coryga sellist asja.
Luba mul lihtsalt selgitada. Ma tahan selgitada.
Tean, et ma tegin tohutu vea. Ma tean seda.
Aga sa ei mõista, et ma pidin valima.
Ma ei saanud lasta Halil tema elu rikkuda. - Ja rikkusid hoopis meie oma?
Ei, ta ei tahtnud võmmile viga teha. - Püha issand, Bradley.
Ta ründas politseinikku? Issand. Mis sul viga on?
Ma tean. - Püha taevas. Seepärast sa siis...
Ei-ei. Mis mul arus... Ei. Sa tahtsid õhtustes uudistes töötada.
Issand, oleksin unustanud. - See pole aus.
Persse see ausus.
Sa rikkusid kõiki reegleid.
Kuidas sa igal õhtul sellel toolil istuda suudad?
See on nilbe.
Usu mind, ma tean, aga luban, et ma heastan selle.
Sa valetad.
Kõik sinu juures on üks suur vale.
Anna andeks.
- Sa pead ära minema. Käi välja.
Ei... - Ma ei helista FBI-sse.
Ma ei teavita kedagi. - Ei...
Mina end sellega siduda ei taha. Ja sinuga samuti mitte.
Ei, ma olen kõigeks valmis, Laura. - Mulle aitab.
Ma olen kõigeks valmis. Ütle vaid. - Bradley, küll sa hakkama saad.
Sa oskad ellu jääda. Sa oled kõigeks valmis, jah? Oled tõesti.
Ja nüüd kao siit, enne kui ma ümber mõtlen.
Palun, Laura. Pal...
Arvasin, et me vananeme koos.
Arvasin tõesti.
Tere, Kyle. - Kas ta ootab teid?
Mitte sugugi. - Cybil, milline üllatus.
Ära ütle midagi. Las ma pakun. Unustasid oma valge kolmnurkse kapuutsi?
Palun Kyle'il seda otsida. Sobib?
Tead, kui sa tegevjuhiks said, olid mu ootused üsna madalad.
Selgus, et ma ülehindasin sind.
Sa igatsesid mind.
Ükskõik, kui palju Paul Marks su hinge eest maksab,
ma duubeldan selle.
Ütle oma hind.
Kas sa tahad endale osa minu aktsiapakist? Ole hea.
Noh, mõistatus on lahendatud.
Mina kahtlustasin prl Scarletit,
aga triiphoones oli hoopis äriühinguga relvastatud pr White.
Arvasid sa tõesti, et ma istun, käed rüpes,
kui kari kõrilõikajaid mu perekonna ettevõtte hävitab?
Sul ei ole tehingu peatamiseks hääli.
Veel.
Ma võitlen lõpuni. Usu mind.
Cybil, reedel samal ajal
on UBA terve riigi suurim meediakontsern.
Meil on kõige rohkem vaatajaid ja raha.
Sa pead paratamatusega leppima.
See siin on võit.
Püha issand.
Sa ei tea.
Sa ei tea tõesti. - Mida ma siis ei tea?
Olgu. Hästi.
Ma kohtusin mõne päeva eest ilusalongis Genevieve Mickleniga.
Tavaliselt väldin ma teda.
Keda tema hobused ja naeruväärsed blondid triibud huvitavad?
Aga tal oli mulle uudis.
Ja ta hõõrus seda mulle mõnuga nina alla.
Millest sa räägid?
Paul Marks lammutab UBA tükkideks ja müüb varuosadena maha.
Ja Fred aitab tal hinda paika panna.
Sporditoimetus, digiteek, stuudio, uudised.
Nad lammutavad terve firma tükkideks,
muu hulgas ka sinu kalli voogedastusplatvormi.
Kas sa kuulad mind nüüd?
Head päeva, Cybil.
Viibin eemal.
Persse!
Tere, Isabella.
Tere, Cory.
Kas enam ei koputata?
Oled sa sellega seotud? - Millega?
Persse.
Kas sa veritsed? - Ja oledki. Muidugi oled.
Kuule, kui Paul uudistetoimetuse ees seisis
ja lubas, et ei sekku selle töösse, olid sa äksi täis.
Tahtsid kaitsta demokraatiat ja neljandat võimu.
Kas sa teadsid plaani juba siis?
Või mõtlesite te selle välja koos voodis lamades?
Kurat võtaks, Alex. No täitsa perses.
Kas sa ei oleks võinud mul lihtsalt rehve katki lõigata?
Teha ükskõik mida peale terve selle kuradi firma hävitamise.
Ohoh. Ja ma olen nii loll.
Arvasin, et kõige suurem oht on see kuradi lõputu pandeemia.
Aga ei, see oli hoopis... See oled sina. Koos oma peikaga.
Kuidas on võimalik, et kõik, mis meid koos hoidis,
on nüüd lihtsalt kadunud?
Persse küll.
Olgu, nojah, sul on tegelikult õigus.
On aeg lammutama asuda.
Põletame kõik maani maha. Keda huvitab?
Parseldame vandenõuteooriaid ja...
ja karjume lennusaatjate peale.
Kukume toidupoodides ja metroovagunites tulistama.
Keegi peab ju meie kannatuste eest maksma!
Püha issand.
Tead ka, kui palju ma neid kuulama olen pidanud?
Ma olen su vagatsevatest monoloogidest nii kuradi väsinud, Cory.
Mina ei hävitanud midagi.
Mul ei ole selleks võimugi olnud.
Palusin kohta laua ääres, aga sa keeldusid.
Ja las ma meenutan sulle, et Texases selgitasid sa mulle nii lahkelt,
et pooled voogedastusplatvormid on viie aasta pärast maha müüdud või kadunud.
Ütlesid: „See laev läheb põhja. Roni koos Paul Marksiga pardale.“
Ja seda ma tegingi.
Ütlesid: „Pead Marksi hästi kohtlema.“ - Mitte nii kuradi hästi, Alex.
Püha issand. Meil on 20 000 töötajat. - Kurat, ära mõtlegi.
Ära mõtlegi teeselda, et sind huvitab keegi teine peale sinu enda.
Ma olen arvepidamist näinud. Päästa ei ole enam midagi.
Sul oli õigus. Päästa pole midagi.
Äkki võiksid võtta vastutuse ühegi asja eest, mis siin hoones toimub?
Anna andeks, ma pean nüüd firmat ehitama hakkama.
Ja need töötajad, kes sind su enda sõnul hirmsasti huvitavad,
aga kellest sul tegelikult ükskõik on.
Nad tulevad minuga kaasa ja ma maksan neile väärilist palka.
Jah, Leonard. Terve see kuradi firma, koos saba ja sarvedega.
Lõpuks müüb Alex maha ka juhatuse koosolekuruumi mööbli.
Kuule, kurat, too mulle jääd!
Leonard. Leonard.
Leonard, hinga rahulikult, sa kokutad nagu idioot.
Mul oli just stressivaba, aupaklik ja elujaatav vestlus
Cory Ellisoniga. Ta teab, Paul.
Kahju, et sa seda taluma pidid. - Asi on halb. Väga halb kohe.
Sa tead, et ta lööb vastu. - Jah, no ta võib üritada.
Just seda me vältida tahtsimegi.
Olgu. Pole üllatus, et ta vihane on. Järgmistel nädalatel näeme me seda palju.
Ma tean. Ma tahan koju minna.
Olgu. Tulen esimesel võimalusel. - Hästi. Tšau.
Vii mind UBA-sse.
Kutsu juhatus kokku. Täna õhtuks. Ja et kõik kohal oleks!
Nad peavad kuulma, mis nende silme all toimuma hakkab.
Me peame sellele otsekohe lõpu tegema.
Aitäh, Kyle. Võtan jää. Aitäh sulle.
Gayle, anna mulle hetk.
Hei.
Mida sa siin teed? - Ma...
Ma olen jõudnud rääkida paljude su kolleegidega.
Aga mitte sinuga.
Vähemalt mitte pärast Texast.
Hästi. No mul ei ole aega rääkida.
Pean tagasi minema. - Ma teen kähku.
No mul on 30 sekundit.
Hästi. Sel juhul...
Ma tean, et sa uurid Hyperioni,
räägid mu inseneridega ja palud konfidentsiaalsuslepingut rikkuda.
Su firma on tõsises hädas.
Sul on raha otsas.
Ja su tegevus on ohtlik. Sa üritad inimesi vaigistada.
Jah. Ja kui sul oleks mingeidki tõendeid, oleksid sa need juba avaldanud.
Keegi hakkab rääkima. See on vaid aja küsimus.
Kuidas su vennal läheb? - Mida?
Bradley, kohe.
Ei, oota üks minut.
Pane video mängima, Bradleyl on midagi viga.
Su vend Hal. Kuidas tal läheb?
Kas ta naine teab, mida sa Hali heaks Kapitooliumis tegid?
Konspiratsioon, mässu õhutamine,
FBI-le valetamine. Kõik on väga tõsised süüdistused.
Te Coryga panite tõepoolest kõik mängu, mis?
Ja siis veel Laura osalus.
Jessas. Ta teadis kõike, aga ei teavitanud kedagi.
Sellised asjad hävitavad inimese usaldusväärsuse.
Laurat ära sellesse sega. - Sa ise ju segasid.
Aga sa saad teda kaitsta. Ja oma venda ka.
Nagu poleks kõike seda juhtunudki.
Pisut mõtteainet.
Head saadet sulle.
Ja viis, neli, kolm...
Venemaa president Vladimir Putin tähistas esmaspäeval võidupüha,
Nõukogude Liidu võitu fašistliku Saksamaa üle,
Punasel väljakul peetud kõnega, milles õigustas sissetungi Ukrainasse.
Putin kinnitas, et tema „sõjaväeline erioperatsioon“
on hädavajalik vastus lääneriikide agressioonile.
President Biden tegi viimase pingutuse...
Viimase...
Vabandust.
Ma lihtsalt...
Bradley, loe prompterilt.
Prompter, Bradley.
Ma lihtsalt... Ma tahtsin midagi muuta. Kuidagi.
Ma tahan aidata inimesi, kes tunnevad, et nad on tähtsusetud.
Ja unustatud.
Bradley, mida sa teed?
Ja kolme viimase aasta jooksul
on nii paljud selle kanali inimesed mind sellel missioonil toetanud.
Ja ma tahan mõnda neist tänada. Mia Jordan.
Palun lõpeta.
Charles Black, Gayle Burns, Stella Bak ja Alex Levy.
Mis asja?
Ja ma tänan teid, meie vaatajad, et te olete andnud mulle võimaluse
tulla igal õhtul teie elutubadesse ja jagada teiega uudiseid.
See on olnud tohutu au.
Olin sellest alati unistanud.
Ma lahkun UBA-st isiklikel põhjustel.
See on minu viimane esinemine.
Aitäh vaatamast. Hoidke ennast ja head õhtut.
Äratus! Reklaamipausile!
Eest ära, kurat! - Kuule!
Bradley? Mis toimub?
Bradley! - Jää seisma. Kuule, räägi minuga.
Ma ei saa. Ei saa. Ma pean minema.
Kuule, ma pean teadma, mis toimub. Bradley! Bradley!
Tead sa midagi? Mobiilile ta ei vasta.
Kabineti telefonile ka mitte.
Kurat, kus ta on?
Times, NBN ja Bloomberg helistasid. Mida ma neile ütlen?
Ütle, et ma ei tea, mis Bradleyga toimub,
kogen keskmise tugevusega ja ägedaid paanikahooge
ning et Alex Levy ja teda keppiv miljardär
müüvad otse meie silme all meie ettevõtte tükkhaaval maha.
Ütlen neile siis... - Ära ütle midagi.
Uuri vähemalt, kas Bradley on veel hoones.
Nägid seda? - Jah, nägin küll.
Rääkisid temaga? Mida ta ütles?
Ei, ma räägin sellest.
Mis see on?
The Vault. See ilmus just.
Nad väidavad, et sa üritasid Bradleyt võrgutada.
Panid elama hotelli, kus ise elasid.
JÄRJEKORDNE AHISTAJA UBA-S
Orkestreerisid tema karjääri.
Ja kui ta sulle ei ütles, paljastasid kättemaksuks tema ja Laura suhte.
See kuradi Paul Marks.
Cory, on see tõsi?
Mis nüüd? - Turvamehed on siiapoole teel.
Käsuga sind hoonest välja viia.
Tõlkinud Triin Jürimaa